# **Terméktájékoztató**

# **(Érvényes: 2018. november 15-től, visszavonásig)**

# **ZMVA Saját Forrásából Finanszírozott Helyi MikrohitelProgram**

***Forgóeszköz célra***

|  |  |
| --- | --- |
| **Hiteligénylők köre** | Devizabelföldinek minősülő, a Magyarország területén székhellyel, illetve az Európai Gazdasági Térség területén székhellyel és a Magyarország területén fiókteleppel rendelkező Mikro- és Kisvállalkozások. |
| **Hitelösszeg** | **500.000.- Ft –8.000.000.- Ft** |
| **Szükséges saját erő mértéke** | Az elvárt önerő (azaz a Program keretén kívül eső forrás biztosítása) a projekt teljes nettó megvalósítási költségének legalább **10%-a,** |
| **Hitel célja** | Gazdasági tevékenység elindításához, tevékenység bővítéshez, vagy beruházáshoz kapcsolódó finanszírozások, ideértve az e feltételeknek megfelelő forgóeszköz-beszerzéseket is.  ***(forgóeszközök: egy termelési ciklus során elhasználódnak, vagy értékük teljes egészében az előállított új termék részévé válik, pl. alapanyagkészlet, árukészlet, üzemanyag vásárlására)*** |
| **Futamidő** | **12 – 36 hónap** |
| **Türelmi idő tőketörlesztésre** | 12 hónap |
| **Hitel ügyleti kamata** | A kamat évi 3,9 %, melyet olyan ügyfeleink vehetnek igénybe, akiknek korábban már volt mikrohitelük és a 30 napnál nagyobb késedelembe nem estek. Azon vállalkozások, melyek még nem voltak a ZMVA ügyfelei az évi kamat a futamidő első évében 5,0 %, azt követően pedig évi 3,9% abban az esetben, amennyiben az eltelt időszak alatt az aktuális törlesztési kötelezettsége 15 napos késedelmet nem szenvedett.  A kamat évi 10 %-ra ugrik amennyiben az aktuális törlesztési kötelezettsége 15 napos késedelmet szenved. |
| **Késedelmi kamat** | Késedelmes fizetés esetén késedelmi kamatot kell alkalmazni, amelynek mértéke a lejárt tőkére az ügyleti kamaton felül évi 6%, és a meg nem fizetett kamatra szintén évi 6%. |
| **A hitel folyósítása** | A kölcsön folyósítása a ZMVA által előírt speciális feltételek teljesülése esetén történhet meg. A folyósítás egy összegben, a vállalkozás bankszámlájára történik. |
| **A hitel felhasználásának határideje** | A hitel engedélyezését követő három hónapon belül a kölcsönszerződést meg kell kötni. A hitel felhasználását a szerződéskötéstől számított 60 napon belül meg kell kezdeni. A projekt megvalósítását a hitel folyósításától számított 60 napon belül meg kell kezdeni és a szerződéskötést követő 12 hónapon belül befejezni, amely határidő indokolt esetben további 6 hónappal meghosszabbítható. A projekt megvalósulását a beruházás befejezésekor hitelt érdemlően, dokumentumokkal (pl. szerződéssel, számlával stb.) is alátámasztottan kell igazolni. Az elszámolás során a beadást megelőző 2 hónappal keletkezett számlák fogadhatók el. |

**Általános hitelfeltételek**

|  |  |
| --- | --- |
| **Hitelezésből kizártak köre** | **Nem nyújtható hitel olyan vállalkozásnak,**  - amely ellen csőd-, felszámolási vagy végelszámolási eljárás van folyamatban, és/vagy amelynek kiegyenlítetlen lejárt köztartozása van.  - amely a Hitelszerződés megkötésének idején az üzletszerű működéshez szükséges jogerős hatósági engedélyekkel nem rendelkezik;  - amely az adott, illetve az azt megelőző két pénzügyi év során a Bizottság 1998/2006/EK rendeletében meghatározott összeghatár felett részesült, illetve részesülne csekély összegű (*de minimis*) támogatásban. |
| **A hitelből nem támogatható felhasználások** | **Nem támogatható:**  - visszaigényelhető általános forgalmi adó finanszírozása  - fennálló hitel finanszírozása;  - üzletrész, részvény, illetve más társasági részesedés vásárlására; illetve  - ~~-~~ nehéz helyzetben lévő vállalatok részére {8/2007. (III. 19.) MeHVM rend. 12.§ (1) bekezdés j)} |
| **Szükséges biztosíték mértéke** | **A ZMVA Fedezetértékelési Szabályzata alapján vagyoni fedezet minden esetben szükséges.**  A hitel biztosíték ellenében kerül folyósításra, mely a ZMVA szabályozása szerint ingatlan fedezetet meglétét és a hiteligénylő társas vállalkozásban vezető tisztségviselő és a vállalkozásban a szavazati arányok 50+1%-át birtokló tulajdonosok, érintettek kezességvállalását jelenti. Abban az esetben, ha pontosan 50-50%-os tulajdonlás áll fenn, mindkét tulajdonos kezességet vállal.  A biztosítékul felajánlott ingatlan hitelfedezeti értéke sok tényezőtől függ. Alapszabály, hogy az ingatlan - szakértő által megbecsült – értékének (kimenekítési értékének) legfeljebb 50%-áig terhelhető jelzáloggal. A fedezeti értéket befolyásolja a vállalkozás működését értékelő adósminősítési szorzószám is. Összességében elmondható, hogy az igényelt hitelösszeg 2,1 -3-szorosát kell kitennie a fedezeti ingatlan értékének.  Abban az esetben, amennyiben  a hiteligénylő vállalkozás közvetlen vagy közvetett tulajdonosaitól, vezető tisztségviselőitől, vezető állású munkavállalójától, illetve e személyek közeli hozzátartozóitól történő, továbbá cégcsoporton belüli tárgyi eszköz vagy immateriális javak megvásárlására, illetve mindezen személyek visszterhes közreműködésével megvalósítandó beruházás finanszírozására kerül sor, úgy az ügyletben részt vevő eladót a – az ügylet fedezettségét mérlegelve - a mikrohitel bizottság kezesként bevonásra kérheti az ügyletben.  Kezdő vállalkozás esetén kizárólag első ranghelyen fogadható el fedezet – tehermentes ingatlan.  Az ingatlan jelzálogjog bejegyzése mellett az Alapítvány terhelési és elidegenítési tilalmat is bejegyez.  Haszonélvezettel terhelt ingatlanok esetében a haszonélvezők is készfizető kezesként kerülnek bevonásra az ügyletbe.  Cégtulajdonban lévő ingatlanok esetében a cégben a szavazati arányok 50+1%-át birtokló tulajdonosai készfizető kezesként bevonásra kerülnek az ügyletbe.  A ingatlanfedezet esetén az Alapítvány legfeljebb második ranghelyre bejegyezhető jelzálogjogot fogadhat el. Kivétel, amennyiben a felajánlott ingatlanon a ZMVA rendelkezik zálogjogi bejegyzéssel. |
| **Költségek és díjak** | **Tranzakciós díjak**  Hitelképesség vizsgálati díj az Ügyfél hitelképességének megállapítása érdekében lefolytatott eljárásának az ellenértéke, amelyből a hitel igénylésekor megfizetendő díj 15.000.- Ft.  A papír alapú benyújtott kérelem online rögzítése: 5.000,- Ft  Szerződésmódosítás díja: 10.000.- Ft/alkalom |

**Zala Megyei Vállalkozásfejlesztési Alapítvány**

**8900 Zalaegerszeg, Köztársaság u. 17. (92/310-800)**

[**www.zmva.hu**](http://www.zmva.hu)**; mikrohitel@zmva.hu**